CELEX: 32020R2254
Language: lt
Date: 2020-12-29 00:00:00
Title: Komisijos įgyvendinimo reglamentas (ES) 2020/2254 2020 m. gruodžio 29 d. dėl pareiškimų apie prekių kilmę surašymo remiantis tiekėjo deklaracijomis siekiant lengvatinio eksporto į Jungtinę Karalystę pereinamuoju laikotarpiu

2020 12 31   
               
               
                  LT
               
               
                  Europos Sąjungos oficialusis leidinys
               
               
                  L 446/1
               
            
         KOMISIJOS ĮGYVENDINIMO REGLAMENTAS (ES) 2020/2254
         2020 m. gruodžio 29 d.
         dėl pareiškimų apie pereinamuoju laikotarpiu į Jungtinę Karalystę lengvatinėmis sąlygomis eksportuojamų prekių kilmę surašymo remiantis tiekėjo deklaracijomis
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 66 straipsnio a punktą,
         kadangi:
         
                     (1)
                  
                  
                     Europos Sąjungos bei Europos atominės energijos bendrijos ir Jungtinės Didžiosios Britanijos ir Šiaurės Airijos Karalystės prekybos ir bendradarbiavimo susitarimas (2) (toliau – Susitarimas) pasirašytas 2020 m. gruodžio 30 d. (3) ir laikinai taikomas nuo 2021 m. sausio 1 d.;
                  
               
                     (2)
                  
                  
                     pagal Reglamento (ES) Nr. 952/2013 64 straipsnio 1 dalį, kad prekėms būtų galima taikyti jo 56 straipsnio 2 dalies d punkte nurodytas lengvatinių muitų tarifų priemones (lengvatinių muitų tarifų priemones, nustatytas Sąjungos susitarimuose su tam tikromis jos muitų teritorijai nepriklausančiomis šalimis ar teritorijomis arba su tokių šalių ar teritorijų grupėmis), jos turi atitikti to reglamento 64 straipsnio 2 dalyje nurodytuose susitarimuose nustatytas lengvatinės kilmės taisykles;
                  
               
                     (3)
                  
                  
                     Susitarimo ORIG.19 straipsnyje reikalaujama, kad produkto eksportuotojas pareiškimą apie prekių kilmę surašytų remdamasis informacija, įrodančia produkto kilmę, įskaitant informaciją apie produktui gaminti naudotų medžiagų kilmės statusą. Pagal tą straipsnį, eksportuotojas atsako už pareiškimo apie prekių kilmę ir jame pateiktos informacijos teisingumą;
                  
               
                     (4)
                  
                  
                     Komisijos įgyvendinimo reglamente (ES) 2015/2447 (4) nustatytos, be kita ko, procedūrinės taisyklės, skirtos prekių lengvatinės kilmės statuso nustatymui Sąjungoje palengvinti. To įgyvendinimo reglamento 61 straipsnyje nustatyta, kad jeigu tiekėjas eksportuotojui pateikia prekių kilmės statusui nustatyti reikalingą informaciją, kad būtų galima taikyti nuostatas, kuriomis reglamentuojama Sąjungos ir tam tikrų šalių ar teritorijų lengvatinė prekyba (lengvatinės kilmės statusas), tiekėjas šiuo tikslu turi naudoti tiekėjo deklaraciją. Pagal to įgyvendinimo reglamento 62 straipsnį, jei tiekėjas eksportuotojui reguliariai tiekia prekių siuntas ir jei tikėtina, kad visų tų prekių kilmės statusas yra vienodas, tas tiekėjas gali pateikti bendrą deklaraciją, kuri taikoma kelioms tokių prekių siuntoms (ilgalaikę tiekėjo deklaraciją);
                  
               
                     (5)
                  
                  
                     atsižvelgiant į trumpą laikotarpį nuo Susitarimo paskelbimo iki dienos, kurią jis bus pradėtas taikyti, kai kuriems tiekėjams būtų sunku laiku pateikti visas atitinkamas deklaracijas, kad eksportuotojai galėtų surašyti jomis pagrįstus pareiškimus apie prekių kilmę nuo dienos, kurią Susitarimas pradedamas taikyti;
                  
               
                     (6)
                  
                  
                     siekiant palengvinti pareiškimų apie prekių kilmę surašymą nuo dienos, kurią Susitarimas pradedamas taikyti, tikslinga leisti eksportuotojams pereinamuoju laikotarpiu surašyti tiekėjo deklaracijomis pagrįstus pareiškimus apie prekių kilmę, net jei tuo metu, kai surašomas pranešimas apie prekių kilmę, jie neturi visų atitinkamų tiekėjo deklaracijų, su sąlyga, kad baigiantis tam pereinamajam laikotarpiui eksportuotojas tas tiekėjo deklaracijas bus gavęs. Tai nedaro poveikio eksportuotojo pareigai surašyti pareiškimus apie prekių kilmę remiantis informacija, įrodančia produkto kilmę, įskaitant informaciją apie produktui gaminti naudotų medžiagų kilmės statusą;
                  
               
                     (7)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Nepaisant Įgyvendinimo reglamento (ES) 2015/2447 61 ir 62 straipsnių, taikydamas Europos Sąjungos bei Europos atominės energijos bendrijos ir Jungtinės Didžiosios Britanijos ir Šiaurės Airijos Karalystės prekybos ir bendradarbiavimo susitarimą eksportuotojas gali iki 2021 m. gruodžio 31 d. surašyti pareiškimus apie į Jungtinę Karalystę eksportuojamų prekių kilmę remdamasis tiekėjo vėliau pateiksimomis deklaracijomis su sąlyga, kad eksportuotojas tas tiekėjo deklaracijas gaus iki 2022 m. sausio 1 d.
            Jei eksportuotojas iki tos dienos tų tiekėjo deklaracijų negauna, jis apie tai praneša eksportuotojui ne vėliau kaip 2022 m. sausio 31 d.
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje le 29 décembre 2020
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 269, 2013 10 10, p. 1.
         
            (2)  OL L 444, 2020 12 31, p. 14.
         
            (3)  ... Tarybos sprendimas (ES) 2020/2252 dėl 2020 m. gruodžio 30 d. Europos Sąjungos bei Europos atominės energijos bendrijos ir Jungtinės Didžiosios Britanijos ir Šiaurės Airijos Karalystės prekybos ir bendradarbiavimo susitarimo ir Europos Sąjungos ir Jungtinės Didžiosios Britanijos ir Šiaurės Airijos Karalystės susitarimo dėl keitimosi įslaptinta informacija ir jos apsaugos saugumo procedūrų pasirašymo Sąjungos vardu ir laikino taikymo (OL L 444, 2020 31 12, p. 2.).
         
            (4)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).